

Mõisaküla kalmistu on 19. sajandil rajatud vene õigeusu kalmistu. Kalmistu on kasutusel tegevkalmistuna, ehkki aastas maetakse 1-2 surnut. Kalmistut haldab ja hooldab Jõgeva Vallavalitsus.
Kalmistu pindalaks on 1,0 ha. Kalmistut piirab madal maakividest kultuurkihi alla mattunud aed ja selle äärde istutatud kuused.
Silmapaistvam rajatis kalmistul on paest ja maakividest väravaehitis. Väravaks on sepis. Väravarajatise ehitust juhtis kohalik koolijuhataja Aleksander Wälbe. Gooti stiilis väravakaare paremas ülanurgas (seestpoolt vaadatuna) on kivi tekstiga: 1897 A. Wälbe.